Hydraulikmontør – Pay-Back
Susanne Worm - tlf.: 60 21 79 16
På vegne af BB Hydraulik Service A/S søger vi en erfaren servicetekniker/udekørende tekniker.
BB Hydraulik Service A/S er en erfaren servicevirksomhed inden for opbygning af hydrauliksystemer til entreprenørmateriel samt fremstilling og reparation af cylindre på eget værksted. Virksomheden beskæftiger 8 medarbejdere, heraf 5 serviceteknikere, og har et værksted i Odense på 800 m2, hvoraf de 600 m2 er en nybygget hal med en alsidig maskinpark, testudstyr samt en 5 tons traverskran.
Firmaet er en del af AVN Hydraulik Gruppen – der leverer produkter, rådgivning og service til de ledende spillere i den danske og internationale industri samt vind- og energisektoren.
BB Hydraulik Service A/S er en uafhængig leverandør af hydrauliske løsninger, der servicerer og reparerer hydrauliske systemer til en alsidig kundegruppe, og som har hovedvægten af sine kunder på eller i nærheden af Fyn.
Du vil arbejde med alt fra helt små simple hydrauliksystemer til avancerede proportionalstyrede hydrauliksystemer. Det er vigtigt, at du har elteknisk indsigt.
Renovering og servicering af komponenter og systemer af alle fabrikater.
Service og forebyggende tjek af hydrauliksystemer.
Reparation og test på værkstedet i Odense, f.eks. af pumper og motorer.
Renovering af cylindre.
Kontrol, reparation og justering af servo- og proportionalventiler.
Det forventes, at du har en relevant teknisk uddannelse/baggrund som maskin-/landbrugsmekaniker, hydraulikmontør, industritekniker fra en vedligeholdelsesafdeling eller en anden relevant uddannelse.
Du har stor erfaring med hydraulik – herunder gerne elstyring – og du kan læse et diagram og sætte dig ind i simple som komplekse hydrauliske systemer.
Godt humør og masser af gå-på-mod.
Du skal kunne arbejde selvstændigt, være fleksibel og serviceminded, administrere frihed under ansvar og være god til at omgås både kollegaer og kunder.
Du har kørekort, da du ofte kører ud hjemmefra i egen servicevogn.
Du tilbydes en spændende arbejdsplads med mange udfordringer, gode kollegaer, godt arbejdsklima og pensionsordning. Du vil få en dagligdag, som er meget afvekslende og primært på Fyn samt en attraktiv løn efter kvalifikationer.
Du får desuden servicebil, som du kan bruge til og fra job samt mobil og tablet eller pc.
Alle spørgsmål rettes til Pay-Back specialist rekruttering att.: Rekrutteringskonsulent Susanne Worm, tlf.: 60 21 79 16 eller sw@pay-back.dk.